
P Á L Y Á Z A T I    F E L H Í V Á S
Budapest Főváros Önkormányzata

a "Közalkalmazottak jogállásáról szóló" 1992. évi XXXIII. törvény 20/A. § alapján
pályázatot hirdet

Mozaik Gazdasági Szervezet
vezető (magasabb vezető)

munkakör betöltésére
A magasabb vezetői megbízás időtartama: határozott időre, 5 évre szól, várhatóan 2017. szeptember 1-jétől 2022. augusztus 31-ig.
közalkalmazotti jogviszony kezdő napja:
várhatóan 2017. szeptember 1.
A közalkalmazotti jogviszony időtartama:
határozatlan idejű közalkalmazotti jogviszony

Közalkalmazotti munkakör: gazdasági főelőadó
Foglalkoztatás jellege:
teljes munkaidő
A munkavégzés helye: Mozaik Gazdasági Szervezet (1134 Budapest, Róbert Károly körút 49-51.)
A beosztáshoz tartozó, illetve a vezetői megbízással járó lényeges feladatok:
Az intézmény pénzügyi-számviteli, gazdasági, műszaki tevékenységének szervezése, irányítása, ellenőrzése. A gazdálkodási tevékenységhez kapcsolódó szabályzatok készítése, folyamatos karbantartása. Költségvetés, költségvetési beszámolók készítése, évközi adatszolgáltatások, az intézmény tevékenységével összefüggő közbeszerzési feladatok, személyzeti és munkaügyi feladatok szervezése, irányítása. Az intézményi gazdálkodás törvényességének, a hatékony és eredményes feladatellátás megvalósításának folyamatos ellenőrzése. Külső szervezetek számára készített adatszolgáltatások szervezése, ellenőrzése, bevallások, statisztikai jelentések készíttetése. Pályázatok figyelése, a pályázatok elkészítése, az elszámolás lebonyolítása. Kapcsolattartás a fenntartóval, társintézményekkel, egyéb szakhatóságokkal. Ellenőrzésekben való aktív részvétel. Közreműködik a szerződések előkészítésében, megkötésében, valamint a vagyoni jogot vagy kötelezettséget érintő egyéb megállapodások előkészítésében. Felelős a közpénzek felhasználásával, a köztulajdon használatának nyilvánosságával, átláthatóbbá tételével és ellenőrzésének bővítésével összefüggő jogszabályok, valamint az államháztartásról szóló törvény végrehajtásáról szóló 368/2011. (XII. 31.) Korm. rendelet rendelkezései alapján ellátandó feladatok, adatszolgáltatások teljesítéséért.
A költségvetési szerv vezetője a fenntartó felügyelete és ellenőrzése mellett önállóan vezeti és korlátozás nélkül képviseli a költségvetési szervet, ellátja az alapító okirat szerinti tevékenységeket, munkáltatója a költségvetési szerv közalkalmazottainak, felel az intézmény vagyonkezelésébe adott vagyon rendeltetésszerű használatáért és hasznosításáért, együttműködik a költségvetési szervet érintő önkormányzati döntések meghozatalában, felel a költségvetési szervben folyó szakmai munkáért és a költségvetés végrehajtásáért.
Illetmény és juttatások:
A pályázó illetménye és illetménypótléka a közalkalmazottak jogállásáról szóló 1992. évi XXXIII. törvény és a közalkalmazottak jogállásáról szóló 1992. évi XXXIII. törvény végrehajtásáról a helyi önkormányzatok által fenntartott szolgáltató feladatokat ellátó egyes költségvetési intézményeknél tárgyú 77/1993. (V. 12.) Korm. rendelet alapján kerül megállapításra.
Pályázati feltételek:
· 368/2011. (XII. 31.) Korm. rendelet alapján a felsőoktatásban szerzett végzettséggel és emellett
a) okleveles könyvvizsgálói vagy államháztartási mérlegképes könyvelői szakképesítéssel vagy az engedélyezés szempontjából ezzel egyenértékű szakképesítéssel, vagy
b) gazdasági vezetői, belső ellenőri, érvényesítői, pénzügyi ellenjegyzői - 2012. január 1. előtt az Áht. szerinti ellenjegyzői -, vagy a számvitelről szóló 2000. évi C. törvény (a továbbiakban: Szt.) 150. § (1) és (2) bekezdése szerinti feladatok ellátásában költségvetési szervnél szerzett legalább öt éves igazolt szakmai gyakorlattal, valamint mérlegképes könyvelői szakképesítéssel vagy a felsőoktatásban szerzett gazdasági szakképzettséggel kell rendelkeznie;
· szerepelnie kell az Szt. 151. § (3) bekezdése szerinti nyilvántartásban, és rendelkeznie kell a tevékenység ellátására jogosító engedéllyel,
· felhasználói szintű MS Office (irodai alkalmazások), 
· vagyonnyilatkozat tételi eljárás lefolytatása,
· a Kjt. 41-44. §-ai szerinti összeférhetetlenségi ok nem áll fenn;
· büntetlen előélet, magyar állampolgárság, vagy külön jogszabály szerint a szabad mozgás és tartózkodás jogával rendelkező, illetve bevándorolt vagy letelepedett személy, betöltött 18. életév;
· a magasabb vezető, vezető beosztásra történő megbízás feltétele, hogy a közalkalmazott nem áll cselekvőképességet érintő gondnokság alatt, amelyről a megbízást megelőzően nyilatkozik;
· nem áll olyan foglalkozástól eltiltás hatálya alatt, amely a közalkalmazotti jogviszony létesítését nem teszi lehetővé.

A magasabb vezető beosztás ellátására megbízást az kaphat, aki a munkáltatóval közalkalmazotti jogviszonyban áll, vagy a megbízással egyidejűleg közalkalmazotti munkakörbe kinevezhető, illetve a kinevezést megelőző egészségügyi alkalmasságát igazoló üzemorvosi vizsgálatnak aláveti magát.
Elvárt kompetenciák: 
· kiváló szintű döntési képesség, kiemelkedő kommunikációs és tárgyalóképesség, szakma iránti elkötelezettség 
A pályázat elbírálásánál előnyt jelent:
· köznevelésben pénzügyi-gazdálkodási területen szerzett vezetői tapasztalat
A pályázat részeként benyújtandó iratok, igazolások:
· [bookmark: OLE_LINK1][bookmark: OLE_LINK2][bookmark: OLE_LINK12][bookmark: OLE_LINK18]a szakmai gyakorlatot igazoló részletes szakmai életrajz, 
· az intézmény vezetésére, fejlesztésére vonatkozó szakmai program,
· a végzettséget igazoló okiratok másolata (közjegyző vagy a munkáltató által hitelesített másolat, vagy az okiratok a pályázat benyújtásakor eredetben való bemutatása); 
· három hónapnál nem régebbi hatósági bizonyítvány, 
· az egyes vagyonnyilatkozat-tételi kötelezettségekről szóló 2007. évi CLII. törvény által előírt vagyonnyilatkozat-tételi kötelezettséget elfogadó nyilatkozat; 
· nyilatkozat arról, hogy az állás betöltése esetén összeférhetetlenséget eredményező körülmény nem áll fenn, illetve azokat a kinevezése időpontjáig megszünteti;
· a Kjt. 20/A. § (5) bekezdés b) pontja alapján a pályázó nyilatkozatát arról, hogy a pályázati anyagában foglalt személyes adatainak a pályázati eljárással összefüggő kezeléséhez hozzájárul;
· a közalkalmazotti jogviszony 4 hónapos próbaidejének elfogadására vonatkozó nyilatkozat.
· nyilatkozat arról, hogy nem áll cselekvőképességet érintő gondnokság alatt;
· nyilatkozat arról, hogy nem áll olyan foglalkozástól eltiltás hatálya alatt, amely a közalkalmazotti jogviszony létesítését nem teszi lehetővé.

A csatolandó dokumentumok egyszeri hiánypótlására a beadást követő két munkanapon belül van lehetőség.
A pályázat benyújtásának határideje: 2017. július 14.
[bookmark: OLE_LINK25][bookmark: OLE_LINK26]A pályázati kiírás közzétételének helye, ideje: a kormányzati személyügyi igazgatási feladatokat ellátó szerv internetes oldala. A pályázati kiírás további közzétételének helye: Budapest Főváros Önkormányzatának honlapja, és a Főpolgármesteri Hivatal Ügyfélszolgálati Irodájában való kifüggesztés.

[bookmark: OLE_LINK10][bookmark: OLE_LINK11]A pályázatok benyújtásának módja: Budapest Főváros Főpolgármesteri Hivatal Humán Erőforrás Menedzsment Főosztályának címezve (1052 Budapest, Városház u. 9-11., III. emelet 441-es szoba) személyesen vagy megbízott útján, munkanapokon 8.00-14.00 óra között. A borítékra kérjük ráírni: „Pályázat Mozaik Gazdasági Szervezet intézményvezetői álláshely betöltésére”.

A pályázat elbírálásának módja, rendje: A beérkezett pályázati anyagok átvizsgálása után, a pályázati kiírásnak megfelelt jelentkezőket eseti bizottság hallgatja meg, majd a szakmai bizottság véleményének figyelembevételével a Fővárosi Közgyűlés dönt az intézményvezető személyét illetően. A pályázók a döntést követően írásban kapnak értesítést. 

A pályázat kiírója fenntartja magának a jogot, hogy a pályázatot eredménytelennek nyilvánítsa. A kiíró nem vállalja semmilyen, a beadott pályázat eredményéből keletkező kár, a pályázat beadásával kapcsolatban felmerült költség megtérítését.

A pályázattal kapcsolatos további információt ad:
Kulturális, Turisztikai, Sport Köznevelési és Szociálpolitikai Főosztály: 06 1 327-1282
Főpolgármesteri Hivatal Humán Erőforrás Menedzsment Főosztály: 06 1 999-8288


Pályázat elbírálásának várható határideje: A Fővárosi Közgyűlésnek a pályázat benyújtási határidejét követő első ülésén. 

Budapest, 2017. …………………… „       ”
								 Tarlós István s.k.
								főpolgármester



